**Steffi Nerius** (s. 1. heinäkuuta 1972 Bergen auf Rügen, Mecklenburg-Etu-Pommeri) on entinen saksalainen keihäänheittäjä.

Nerius voitti 1991 nuorten EM-pronssia. Seuraavana vuonna hän sijoittui yleisurheilun maailmancupissa kuudenneksi. 1993 hän sijoittui Stuttgartin MM-kisoissa yhdeksänneksi. Vuonna 1995 Nerius voitti Euroopan cupin ja sijoittui yhdenneksitoista Göteborgin MM-kisoissa. Atlantan olympialaisissa 1996 hän sijoittui yhdeksänneksi.

Nerius heitti kuudenneksi Budapestin EM-kisoissa 1998. Vuonna 1999 hän karsiutui Sevillan MM-kisoissa. Vuonna 2000 Nerius sijoittui Sydneyn olympialaisissa neljänneksi tuloksella 64,84. Kauden lopussa GP-finaalissa hän heitti viidenneksi. Seuraavana vuonna hän voitti ensimmäisen Saksan-mestaruutensa. Hän sijoittui samana vuonna Edmontonin MM-kisoissa viidenneksi.

Nerius voitti EM-hopeaa Münchenin EM-kisoissa 2002. Kauden lopussa hän oli neljäs sekä yleisurheilun maailmancupissa sekä GP-finaalissa. Seuraavana vuonna hän voitti Euroopan cupin. Pariisin MM-kisoissa hän voitti pronssia. Kauden lopussa hän oli IAAF:n yleisurheilufinaalissa toinen. Vuonna 2004 Nerius voitti olympiahopeaa Ateenan olympialaisissa tuloksella 65,82. Hän oli samana vuonna IAAF:n yleisurheilufinaalissa kolmas. Kauden lopussa hänet valittiin Saksassa vuoden yleisurheilijaksi. Vuonna 2005 Nerius avasi kilpailukautensa voittamalla Euroopan talviheittocupin. Hän voitti samana vuonna Euroopan cupin ja heitti kolmanneksi Helsingin MM-kisoissa. Kauden lopussa hän oli IAAF:n yleisurheilufinaalissa toinen tuloksella 66,35.

Steffi Nerius (vasemmalla) ja Christina Obergföll juhlivat kakkos- ja kolmossijaansa Osakassa 2007. Vuonna 2006 hän voitti EM-kultaa Göteborgin EM-kisoissa tuloksella 65,82. Kauden lopussa hän heitti toiseksi IAAF:n yleisurheilufinaalissa ja ensimmäiseksi yleisurheilun maailmancupissa. Hän aloitti kilpailukautensa 2007 voittamalla Euroopan talviheittocupin. Osakan MM-kisoissa hän sai pronssia tuloksella 64,42. IAAF:n yleisurheilufinaalissa hän oli toinen.

Nerius sijoittui Pekingin olympialaisissa 2008 viidenneksi ja myöhemmin syksyllä IAAF:n yleisurheilufinaalissa kolmanneksi. Berliinin MM-kisoissa 2009 Nerius voitti kultaa avauskierroksen heitollaan 67,30. Uransa viimeisen kilpailukauden päätteeksi hän sijoittui kolmanneksi IAAF:n yleisurheilufinaalissa.

Saksan-mestaruuden Nerius on voittanut vuosina 2001, 2003–2006 ja 2009 sekä ollut toisena vuosina 1993, 1995, 1997, 1998, 2000, 2002, 2008 ja kolmantena 1992, 1996, 1999.

Neriuksen Elstalissa 31. elokuuta 2008 heittämä ennätys 68,34 on Saksan kaikkien aikojen toiseksi paras tulos.

Lähteet
-------

1. 1 2 3 4 5 6 7 8 9  Steffi Nerius Kansainvälinen yleisurheiluliitto.  (englanniksi)
2. 1 2 3  Steffi Nerius, Who is who, Leverkusen.com
3. ↑  Javelin Throw - W Final *berlin.iaaf.org*.  18.8.2009. Viitattu 7.10.2009. (englanniksi)
4. ↑  Nerius lopettaa maailmanmestarina *savonsanomat.fi*.  19.8.2009.  Arkistoitu 25.8.2009. Viitattu 7.10.2009.
5. ↑  Nerius Saksan yleisurheiluliiton sivuilla (arkistoitu versio archive.org-sivustolla) (saksaksi)
6. ↑  „Ewige" Bestenliste der deutschen Leichtathletik (pdf)  1.1.2019. Saksan yleisurheiluliitto. Viitattu 12.2.2019. (saksaksi)

Aiheesta muualla
----------------

* Neriuksen viralliset sivut

  

Naisten keihäänheiton maailmanmestarit

|  |
| --- |
| 1983: Tiina Lillak |
1987: Fatima Whitbread |
1991: Xu Demei |
1993: Trine Hattestad |
1995: Natalja Šikolenko |
1997: Trine Hattestad |
1999: Miréla Tzelíli |
2001: Osleidys Menéndez |
2003: Miréla Maniáni |
2005: Osleidys Menéndez |
2007: Barbora Špotáková |
2009: Steffi Nerius |
2011: Barbora Špotáková |
2013: Christina Obergföll |
2015: Katharina Molitor |
2017: Barbora Špotáková |
2019: Kelsey-Lee Barber |
2022: Kelsey-Lee Barber |
2023: Haruka Kitaguchi |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie
* World Athletics
* Tilastopaja 🔒

 |

 |